PATVIRTINTA

Gimnazijos direktoriaus 2022 m.

spalio 1 d. įsakymu Nr. V1-94

**ŠAKIŲ R. GRIŠKABŪDŽIO GIMNAZIJOS MOKYMOSI PAGALBOS TEIKIMO TVARKOS APRAŠAS**

**I SKYRIUS BENDROSIOS NUOSTATOS**

1. Šakių r. Griškabūdžio gimnazijos mokymosi pagalbos teikimo tvarkos aprašas (toliau – aprašas) nustato pagalbos mokiniams teikimo tikslus, uždavinius, principus, formas, gavėjus, teikėjus bei mokymosi pagalbos organizavimą.

**II SKYRIUS**

**MOKYMOSI PAGALBOS TEIKIMO TIKLAS, UŽDAVINIAI IR PRINCIPAI**

1. Tikslas – sudaryti vienodas galimybes kiekvienam mokiniui pasiekti maksimalius jo galias atitinkančius ugdymosi rezultatus ir brandinti mokymosi visą gyvenimą nuostatą.
2. Uždaviniai:
	1. stebėti ir analizuoti mokinio galias, išsiaiškinti bei identifikuoti kylančius mokymosi sunkumus, nustatyti pagalbos poreikį;
	2. sudaryti sąlygas gabiųjų mokinių ir mokinių, turinčių mokymosi sunkumų, ugdymui (-si);
	3. užtikrinti veiksmingą ugdymąsi specialiųjų ugdymosi poreikių turintiems mokiniams;
	4. teikti mokiniui reikalingą socialinę, pedagoginę ir psichologinę pagalbą, telkiant švietimo pagalbos specialistus, mokytojus ir tėvus (globėjus, rūpintojus).
3. Pagalbos teikimo principai:
	1. lygios galimybės – kiekvienam mokiniui užtikrinamas pagalbos prieinamumas;
	2. visuotinumas – pagalba teikiama visiems mokyklos mokiniams, kuriems jos reikia;
	3. individualumas – pagalba teikiama atsižvelgiant į konkretaus mokinio problemas;
	4. veiksmingumas – mokymosi pagalba turi būti suteikiama laiku ir atitikti mokinio mokymosi galias;
	5. kompleksiškumas – pagalba teikiama pagal poreikį kartu su kitomis pagalbos mokiniui teikimo formomis.

**III SKYRIUS**

**MOKYMOSI PAGALBOS GAVĖJAI, TEIKĖJAI**

1. Mokymosi pagalba teikiama:
	1. kai mokinio pasiekimų lygis (vieno ar kelių dalykų) neatitinka bendrųjų programų patenkinamojo pasiekimų lygio;
	2. kai mokinys nedaro pažangos – analizuojant jo mokymosi tarpinius (pusmečio) rezultatus pastebima, kad pažangumas krenta 2 ir daugiau balų;
	3. kai mokinys dėl ligos ar kitų priežasčių kurį laiką nelankė mokyklos, praleido dalį pamokų;
	4. kai mokinys grįžo iš užsienio ir dėl to patiria mokymosi sunkumų;
	5. kai mokiniui reikalinga mokytojo pagalba siekiant geresnių mokymosi rezultatų;
	6. ypač gabiems mokiniams;
	7. kai mokytojas pastebi mokymosi pagalbos poreikio atvejus.
2. Mokymosi pagalbos teikėjai – gimnazijos mokytojai, švietimo pagalbos specialistai.
3. Mokymosi pagalbos gali prašyti pats mokinys, mokinio tėvai (globėjai, rūpintojai), rekomenduoti gimnazijos mokytojai, klasės vadovas.

**IV SKYRIUS**

**MOKYMOSI PAGALBOS ORGANIZAVIMAS**

1. Mokymosi pagalbos teikėjų funkcijos:
	1. Mokytojas:
		1. identifikuoja mokymosi pagalbos poreikį ir bendradarbiauja su klasės vadovu (žodžiu, per el. dienyną);
		2. diferencijuoja užduotis, parenka priemones ir metodus, atsižvelgdamas į mokinių mokymosi stilių, gebėjimus, darbo tempą;
		3. taiko aktyvaus mokymosi metodus (pavyzdžiui, mokymasis bendradarbiaujant, probleminis, projektinis mokymas);
		4. derina įvairius vertinimo ir įsivertinimo būdus;
		5. pamokos metu siūlo geriau besimokančių mokinių pagalbą mokiniams, turintiems mokymosi sunkumų;
		6. konsultuoja pertraukų metu;
		7. pagal poreikį kviečia mokinio tėvus (globėjus, rūpintojus) ir aptaria tolimesnio mokymosi būdus;
		8. organizuoja trumpalaikes konsultacijas;
		9. nuolat vykdo grįžtamąjį ryšį dėl skirtų užduočių atlikimo;
		10. nukreipia ilgalaikėms arba trumpalaikėms konsultacijoms konkrečiai nurodydamas žinių ir gebėjimų spragas;
		11. esant poreikiui sudaro individualų pagalbos mokiniui teikimo planą;
		12. analizuoja panaudotų priemonių veiksmingumą;
		13. jei mokinys nedaro pažangos, dalyko mokytojas informuoja klasės vadovą, mokinio tėvus (globėjus, rūpintojus), gimnazijos švietimo pagalbos specialistus ir kartu tariasi dėl veiksmingos pagalbos organizavimo;
	2. Klasių vadovai:
		1. stebi ir analizuoja mokiniui kylančias problemas;
		2. kartu su mokinių tėvais (globėjais, rūpintojais), mokytojais ir mokiniu aptaria mokymosi pagalbos teikimo priemones, pagalbos teikimo proceso galimybes.
	3. Vaiko gerovės komisija:
		1. gavusi tėvų (globėjų, rūpintojų) sutikimą, atlieka pirminį ir pakartotinį vaikų specialiųjų ugdymosi poreikių, kylančių ugdymo(si) procese, įvertinimą, prireikus ~~-~~ kreipiasi į švietimo pagalbos tarnybą dėl vaikų specialiųjų ugdymosi poreikių įvertinimo, specialiojo ugdymo ir (ar) švietimo pagalbos jiems skyrimo švietimo ir mokslo ministro nustatyta tvarka;
		2. organizuoja ir koordinuoja švietimo programų pritaikymą mokiniams, turintiems specialiųjų ugdymosi poreikių, tvarko specialiųjų ugdymosi poreikių turinčių mokinių apskaitą gimnazijoje;
		3. analizuoja mokinių, turinčių I pusmečio neigiamus įvertinimus, mokymąsi ir priima sprendimus dėl mokymosi pagalbos teikimo;
		4. analizuoja taikytų mokiniui priemonių ir būdų pasiekimams gerinti veiksmingumą, pagal poreikį kviečia tėvus (globėjus, rūpintojus) ir (arba) teikia rekomendacijas mokytojams, klasės vadovams dėl ugdymo proceso koregavimo.
	4. Tėvai (globėjai, rūpintojai):
		1. domisi vaiko mokymusi ir gyvenimu mokykloje, stebi jo pasiekimus el. dienyne;
		2. stebi skirtų namų darbų atlikimą;
		3. bendradarbiauja su mokytojais, klasės vadovu ir švietimo pagalbos specialistais vaiko ugdymo klausimais (aptaria mokinio pasiekimus, individualią pažangą, patiriamus sunkumus, jų įveikimo būdus ir kt.), paiso jų rekomendacijų;
		4. dalyvauja mokyklos organizuojamuose mokymosi pagalbai skirtuose renginiuose, paskaitose ir kitose veiklose.
	5. Mokyklos vadovai:

8.5.1. vykdo mokinių mokymosi pasiekimų stebėseną;

8.5.2. bendradarbiauja su dalykų mokytojais, klasių vadovais, švietimo pagalbos specialistais, mokinių tėvais (globėjais, rūpintojais).

* + - 1. inicijuoja ir organizuoja mokinių skatinimą už padarytą pažangą.

9. Mokymosi pagalbai teikti numatomos trumpalaikės ir ilgalaikės konsultacijos:

9.1. konsultacijų reikmę ir trukmę rekomenduoja švietimo pagalbos specialistai ir/ar mokantis mokytojas;

9.2. konsultacijos organizuojamos tarp mokinio ir mokytojo sutartu laiku;

9.3. konsultacijos fiksuojamos Mokytojų pavaduotų pamokų apskaitos knygoje.

9.4. mokytojas, atsižvelgdamas į rezultatus, koreguoja konsultacijų trukmę.

 10. Mokymosi ir kitos pagalbos teikimas adaptaciniu laiku:

 10.1. 5 klasių ir naujai atvykusiems mokiniams skiriamas 1 mėnesio adaptacinis laikotarpis, kurio metu mokinio pasiekimai nevertinami, tačiau jam, mokinių tėvams (globėjams, rūpintojams) teikiama informacija žodžiu ar raštu apie daromą pažangą;

 10.2. klasės vadovas, mokytojas, socialinis pedagogas, kiti švietimo pagalbos specialistai bendradarbiaudami analizuoja, kokia pagalba reikalinga sėkmingai adaptacijai, ir esant poreikiui, bendradarbiaudami su mokiniu ir jo tėvais (globėjais, rūpintojais) numato priemonių planą. Esant būtinybei rengiamas individualus mokinio ugdymo planas.

V SKYRIUS

**MOKYMOSI PAGALBOS TEIKIMO ETAPAI**

11. Pagalbos teikimo etapai:

11.1. mokytojas, pastebėjęs arba išsiaiškinęs, kad mokiniui reikalinga pagalba, informuoja klasės vadovą, mokinio tėvus (globėjus, rūpintojus), gimnazijos švietimo pagalbos specialistus ir kartu su mokiniu parengia mokymosi pagalbos planą;

11.2. jei mokinio pasiekimai neatitinka bendrosiose programose numatyto patenkinamo pasiekimų lygio, mokytojas kreipiasi į gimnazijos Vaiko gerovės komisiją (toliau – VGK).

11.3. nustačius specialiųjų ugdymosi poreikių lygį, gimnazijos VGK organizuoja mokiniui švietimo pagalbą, supažindina mokytojus su tarnybos rekomendacijomis vertinto mokinio ugdymui;

 11.4. mokytojai rengia pritaikytą, individualizuotą programą, vadovaujasi specialistų rekomendacijomis, bendradarbiauja su mokinio tėvais (globėjais, rūpintojais), gimnazijos švietimo pagalbos specialistais.

VI SKYRIUS

BAIGIAMOSIOS NUOSTATOS

12. Apie mokiniui siūlomą teikti pagalbą mokytojas informuoja mokinį žodžiu, mokinio tėvus (globėjus, rūpintojus) per elektroninį dienyną.

13. Gimnazijos mokytojai, švietimo pagalbos specialistai bei direktoriaus pavaduotojas ugdymui analizuoja ir kompleksiškai vertina mokymosi pagalbos veiksmingumą atsižvelgdami į individualią mokinių pažangą ir pasiekimų dinamiką.

14. Gimnazijos direktorius, mokytojai, klasių vadovai, švietimo pagalbos specialistai, tėvai (globėjai, rūpintojai) ir mokiniai turi teisę siūlyti, pildyti ir tobulinti šį aprašą.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**